Kita sing abasa Jawa uga duwé PS, JB lan DL lan sawetara liyané sing cilik-cilik, minangka upaya netegi basa Jawa supaya tetep lestari. uga ana dialek tinamtu sing tansah diuri-uri kaya ta : Cirebon, Indramayu, Inyongan lsp. Kaya wis kita uningani yèn PS minangka bètèng pungkasan basa, sastra lan budaya Jawa tetep kanthi getol njaga lestariné kabudayan Jawa. Mula kita tansah nyuwun marang para sutresna, utamané sing isih taruna lan wis nggulawenthah putra-putri, mangga ngajak lan ngajari para putrané rembugan cara Jawa. Bocah-bocah ora usah diajari basa Indonesia, mesthi bakal bisa. Cukup saben dina dikulinakaké basa Jawa, supaya tekan gedhé padha pinter basa Jawa. (MW)
